ระเบียบรัฐสภาระเบียบรัฐสภาว่าด้วยค่าใช้จ่ายในการเดินทางของผู้มาแถลงข้อเท็จจริงหรือแสดงความเห็นต่อคณะกรรมาธิการพ.ศ. ๒๕๕๔ อาศัยอำนาจตามความในมาตรา ๑๐ และมาตรา ๑๗แห่งพระราชบัญญัติคำสั่งเรียกของคณะกรรมาธิการของสภาผู้แทนราษฎรและวุฒิสภา พ.ศ.๒๕๕๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๒ มาตรา ๓๕ มาตรา ๔๑ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประธานรัฐสภาจึงออกระเบียบรัฐสภา ว่าด้วยค่าใช้จ่ายในการเดินทางของผู้มาแถลงข้อเท็จจริงหรือแสดงความเห็นต่อคณะกรรมาธิการไว้ดังต่อไปนี้ข้อ ๑ ระเบียบนี้เรียกว่าระเบียบรัฐสภา ว่าด้วยค่าใช้จ่ายในการเดินทางของผู้มาแถลงข้อเท็จจริงหรือแสดงความเห็นต่อคณะกรรมาธิการพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมาธิการ หมายความว่าคณะกรรมาธิการสามัญและคณะกรรมาธิการวิสามัญของสภาผู้แทนราษฎรหรือวุฒิสภาหนังสือเชิญ หมายความว่าหนังสือเชิญบุคคลมาแถลงข้อเท็จจริงหรือแสดงความเห็นต่อคณะกรรมาธิการคำสั่งเรียกบุคคล หมายความว่าคำสั่งเรียกบุคคลมาแถลงข้อเท็จจริงหรือแสดงความเห็นต่อคณะกรรมาธิการผู้มาแถลงข้อเท็จจริง หมายความว่าผู้ซึ่งคณะกรรมาธิการมีหนังสือเชิญหรือคำสั่งเรียกบุคคลให้มาแถลงข้อเท็จจริงหรือแสดงความเห็นต่อคณะกรรมาธิการและรวมถึงผู้ที่ได้รับมอบหมายให้มาแถลงข้อเท็จจริงหรือแสดงความเห็นต่อคณะกรรมาธิการและคณะกรรมาธิการยอมให้แถลงข้อเท็จจริงหรือแสดงความเห็นแทนด้วยข้อ ๔ ผู้มาแถลงข้อเท็จจริงมีสิทธิได้รับค่าใช้จ่ายในการเดินทางในลักษณะเหมาจ่ายเป็นรายครั้งตามบัญชีท้ายระเบียบนี้ข้อ ๕ ผู้มาแถลงข้อเท็จจริงซึ่งเป็นข้าราชการพนักงาน หรือลูกจ้างของหน่วยราชการ หน่วยงานของรัฐ รัฐวิสาหกิจหรือราชการส่วนท้องถิ่น ให้ใช้สิทธิเบิกค่าใช้จ่ายในการเดินทางจากหน่วยราชการหน่วยงานของรัฐ รัฐวิสาหกิจ หรือราชการส่วนท้องถิ่นที่เป็นต้นสังกัดข้อ ๖ ในกรณีที่ผู้มาแถลงข้อเท็จจริงเดินทางมาถึงสถานที่ที่ต้องแถลงข้อเท็จจริงหรือแสดงความเห็นต่อคณะกรรมาธิการตามวันและเวลาที่กำหนดไว้ในหนังสือเชิญหรือคำสั่งเรียกบุคคล แต่ไม่อาจเข้าแถลงข้อเท็จจริงหรือแสดงความเห็นได้อันเนื่องมาจากเหตุอันเกิดจากคณะกรรมาธิการอันมิใช่กรณีที่คณะกรรมาธิการไม่ยินยอมให้ผู้ได้รับมอบหมายให้แถลงข้อเท็จจริงหรือแสดงความเห็นแทนทำการแถลงข้อเท็จจริงให้ผู้มาแถลงข้อเท็จจริงดังกล่าวยังคงมีสิทธิได้รับค่าใช้จ่ายในการเดินทางตามระเบียบนี้ข้อ ๗ การเบิกค่าใช้จ่ายในการเดินทางให้ใช้เอกสารหลักฐานดังต่อไปนี้(๑) สำเนาหนังสือเชิญ หรือคำสั่งเรียกบุคคลจากคณะกรรมาธิการและเอกสารการมอบหมายให้มาแถลงข้อเท็จจริงหรือแสดงความเห็นในกรณีที่มีการมอบหมายให้ผู้อื่นแถลงข้อเท็จจริงหรือแสดงความเห็นแทน(๒) ใบสำคัญรับเงิน(๓) สำเนาบัตรประจำตัวประชาชน หรือบัตรหรือหลักฐานอื่นใดของทางราชการหรือหน่วยงานของรัฐที่มีรูปถ่ายสามารถแสดงตนได้และมีหมายเลขประจำตัวประชาชนของผู้มาแถลงข้อเท็จจริงผู้นั้น(๔)สำเนาเอกสารการลงชื่อมาประชุมของผู้มาแถลงข้อเท็จจริงตามแบบที่กำหนดไว้ท้ายระเบียบนี้ซึ่งเจ้าหน้าที่ได้รับรองแล้วข้อ ๘ ให้ประธานรัฐสภารักษาการตามระเบียบนี้ประกาศณ วันที่ ๓๐ กันยายน พ.ศ. ๒๕๕๔สมศักดิ์เกียรติสุรนนท์ประธานรัฐสภา[เอกสารแนบท้าย]๑. บัญชีหมายเลข ๑ ค่าใช้จ่ายในการเดินทาง อัตราครั้งละ ๘๐๐ บาท๒. บัญชีหมายเลข ๒ ค่าใช้จ่ายในการเดินทางอัตราครั้งละ ๑,๕๐๐ บาท๓. บัญชีหมายเลข ๓ ค่าใช้จ่ายในการเดินทางอัตราครั้งละ ๒,๕๐๐ บาท๔. บัญชีหมายเลข ๔ ค่าใช้จ่ายในการเดินทาง อัตราครั้งละ ๔,๐๐๐ บาท๕. บัญชีลงชื่อผู้มาแถลงข้อเท็จจริง(ดูข้อมูลจากภาพกฎหมาย)ปริยานุช/ผู้จัดทำ๒๐ ตุลาคม ๒๕๕๔ปณตภร/ผู้ตรวจ๒๖ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๑ ง/หน้า ๕/๑๒ ตุลาคม ๒๕๕๔